Roger+Vivier



Roger Vivier je bio najinovativniji kreator cipela 20. veka i smatra se jednim od najvećih majstora dizajniranja cipela. Rođen je 13. novembra 1913. godine u Parizu. Studirao je na prestižnom koledžu École des Beaux-Art, sa kog je poneo osnovu za kreiranje cipela.  Početkom 30-ih je radio sa slavnom Elsom Schiaparelli - ona je bila prva koja je uključila njegovu obuću u svoje kolekcije. Ona je u svoju kolekciju iz 1938. godineu vrstila cipele sa platformom, koju je prethodna modna kuća za koju je Vivier radio odbila još kao skicu, zbog "šokantne platforme". 1947. godine Vivier počinje saradnju sa Christianom Diorom. 

Diorov New Look je prebacio akcenat n agležnjeve i stopala, te je Vivier kreirao veći broj novih oblika potpetica za Diora, uključujući i čuvenu stileto potpeticu (kojom je Crhistian Louboutin bio fasciniran).







Njegova najčuvenija cipela je ujedno i cipela koja je najviše kopirana u celoj modnoj istoriji, tzv. "Pilgrim Pump", cipela sa metalnim šnalama, koju je nosila i čuvena Catherine Deneuve (KatrineDenev) u filmu Lepoticadana (Belle de Jour) Romana Polanskog. Na vrhuncu svoje karijere Vivier je radio i sa Yves Saint Laurentom. Među n jegovim najpoznatijim klijentima bili su i Ava Gardner, Elizabet Tejlor, Bitlsi i kraljica Elizabeta II.









Vivierove kreacije su izložene u muzejima širom sveta: u Njujorku u Metropolitan muzeju, u Londonu u Victoria and Albert Museum-u i u Parizu u odeljku Luvra koji ima postavku kostima i mode, a odnedavno i u Torontu u Bata Shoe Museum-u.





Roger Vivier je preminuo 1998. godine. Istoimena kompanija je nastavila sa radom i nakon njegove smrti, a od 2003. godine glavni dizajner je Bruno Frisoni. Klasika i avangarda uklopljeni sa prepoznatljivom velikom šnalom simbol su večitog prestiža i otmenosti. 



Modeli iz najnovije kolekcije modne kuće Roger Vivier Proleće/leto 2013.





ZANIMLJIVOST:

Cipele koje je Roger Vivier 1962. godine kreirao za princezu Soraju, ukrašene vezom od srebrnih niti i velikim brojem topaza, najskuplje su cipele na svetu - na aukciji su dostigle vrtoglavu cenu od 19.750 €.

